Carbon footprint analysis of public buildings
Creators: name: Μαντζάρη, Μαργαρίτα Παναγιώτη
Publisher: name: Aristotle University of Thessaloniki
Year: 2018
Subjects: Ανθρακικό αποτύπωμα
Δημόσια κτίρια
Εκπομπές αερίων διοξειδίου του άνθρακα
Carbon footprint
Public buildings
Carbon dioxide emissions

description: Το κλίμα της Γης έχει αλλάξει. Η μέση θερμοκρασία της επιφάνειας του πλανήτη έχει αυξηθεί περίπου κατά 0,9 βαθμούς Κελσίου από τα τέλη του 19ου αιώνα, μια αλλαγή που οφείλεται σε μεγάλο βαθμό στην αύξηση του διοξειδίου του άνθρακα και άλλων ανθρωπογενών εκπομπών στην ατμόσφαιρα. Ο τομέας των κτιρίων είναι ένας από τους τομείς που συμβάλλει σημαντικά στις εκπομπές διοξειδίου του άνθρακα στην ατμόσφαιρα. Ο δημόσιος τομέας διαθέτει έναν μεγάλο αριθμό κτιρίων παγκοσμίως. Με τις σωστές ενέργειες για την αναβάθμιση και την εξοικονόμηση ενέργειας στα δημόσια κτίρια, οι δημόσιες αρχές μπορούν να συμβάλουν αποτελεσματικά στη μείωση του ανθρακικού αποτυπώματος και του προβλήματος της υπερθέρμανσης. Στόχος της παρούσας διπλωματικής είναι να αναλύσει πλήρως και να καταγράψει το ανθρακικό αποτύπωμα δύο δημόσιων κτιρίων στην Περιφέρεια Κεντρικής Μακεδονίας, το κτίριο Βίλα Αλλατίνη και το κτίριο της Διεύθυνσης Μεταφορών και Επικοινωνιών της Δυτικής Θεσσαλονίκης. Η χρήση διαφόρων λογισμικών καθορίζει τις δραστηριότητες που είναι κυρίως υπεύθυνες για τις εκπομπές διοξειδίου του άνθρακα, δηλαδή το ανθρακικό αποτύπωμα. Και στα δύο κτίρια, η κατανάλωση ηλεκτρικής ενέργειας αποδεικνύεται ότι αποτελεί τον κύριο παράγοντα που συμβάλλει στην παραγωγή εκπομπών διοξειδίου του άνθρακα. Κατά συνέπεια, προκειμένου να βελτιωθεί το ανθρακικό αποτύπωμα των κτιρίων, θα πρέπει να ληφθούν μέτρα που αποσκοπούν κυρίως στην εξοικονόμηση ενέργειας. Για το λόγο αυτό, προτείνονται μέθοδοι εξοικονόμησης ενέργειας, σύμφωνα με τις ευρωπαϊκές οδηγίες. Εκτός από τα μέτρα που αποσκοπούν στην ενεργειακή απόδοση των κτιρίων, προτείνεται επίσης η λήψη πρόσθετων μέτρων για να αφυπνιστούν οι πολίτες ώστε να έχουν μια καλή ενεργειακή συμπεριφορά και έναν «πιο πράσινο» τρόπο σκέψης. Διερευνάται πόση εξοικονόμηση ενέργειας μπορεί να επιτευχθεί μετά την εφαρμογή των προτεινόμενων μέτρων σε κάθε περίπτωση. Σύμφωνα με τη μελέτη, μπορεί να επιτευχθεί συνολική εξοικονόμηση ενέργειας 36% για τη Βίλα Αλλατίνη και 28,5% για τη Διεύθυνση Μεταφορών και Επικοινωνιών. Ο επανυπολογισμός του ανθρακικού αποτυπώματος αποκαλύπτει πως μετά την εφαρμογή μέτρων εξοικονόμησης ενέργειας, μπορεί να επιτευχθεί συνολική μείωση του ανθρακικού αποτυπώματος έως και 40% και για τα δύο κτίρια. Γίνεται, επομένως, κατανοητό ότι τα οικολογικά κτίρια, σε συνδυασμό με τη σωστή ενεργειακή συμπεριφορά των ανθρώπων που εργάζονται σε αυτά, έχουν σημαντικά μικρότερο ανθρακικό αποτύπωμα και συνεπώς μπορούν να συμβάλουν στη μείωση των εκπομπών αερίων του θερμοκηπίου και στην αντιμετώπιση της κλιματικής αλλαγής.
description: The Earth's climate has changed throughout history. The planet's average surface temperature has risen about 0.9 degrees Celsius since the late 19th century, a change driven largely by increased carbon dioxide and other human-made emissions into the atmosphere. The buildings sector is one of the sectors that contributes significantly to carbon dioxide emissions into the atmosphere. The public sector has a large number of buildings worldwide. With the right actions for energy upgrading and energy saving in public buildings, public authorities can make an effective contribution to reducing carbon footprint and the problem of overheating. The aim of this MSc thesis is to fully analyze and record the carbon footprint of two public buildings in the Region of Central Macedonia, the building of Villa Allatini and the Transport and Communication Department of Western Thessaloniki (TCD). The use of various software determines the activities that are primarily responsible for carbon dioxide emissions, ie the carbon footprint. In both buildings, electricity consumption is proven to be the main factor contributing to the production of carbon dioxide emissions. Consequently, in order to improve the carbon footprint of the buildings, measures aimed primarily at saving energy should be taken. For this reason, energy saving methods, in line with European directives, are then proposed. Besides measures aimed at buildings’ energy efficiency, additional measures are also proposed to awaken citizens to have a good energy behavior and a ‘’greener’’ way of thinking. It is investigated how much energy savings can be made after applying the proposed measurements in each case. According to the study, a total energy savings of 36% for Villa Allatini and of 28,5% for TCD building can be achieved. Recalculation of the carbon footprint reveals that, following the implementation of energy saving measures, a total carbon footprint reduction of up to 40% can be achieved for both buildings. It is, therefore, understood that environmentally friendly buildings in combination with the correct energy behavior of the people working in them, have significantly less carbon footprint and can therefore contribute to reducing greenhouse gas emissions and tackling climate change.